PÖYKÖN SUKUKIRJA TUOTANTOON

Sukukirjan käsikirjoitus on valmis, sukutaulujen viime tarkistukset ovat menossa ja kirjan ulkoasun suunnittelu on alkamassa. Tavoitteena on, että Pöykön sukukirja valmistuu jouluun mennessä.

Pöykön sukuseura ry on päättänyt valmistuttaa kirjan 1. painoksen Korkalo-seura ry:llä, joka kerää tilausmaksut, teettää ulkoasun suunnittelun ja painotyöt ja huolehtii kirjan jakelusta tilaajille.

Ratkaisuun on päädytty käytännön syistä. Pöykön sukuseura pysyy kirjan julkaisijana, ja Korkalo-seura on sukuseuran yhteistyökumppani kirjan tuottamisessa.

Korkalo-seura on 19.9.2016 perustettu yleishyödyllinen kirjallisuusyhdistys, jonka perustajajäsenet ovat Kustaa Hulkko, Matti Hakavuori ja Sirkka Uski. Tilausmaksujen keruu alkaa mahdollisimman pian. Kaikki ennakkotilaukset pysyvät voimassa.

Ennakkotilaajat saavat Pöykön sukukirjan 50 euron hintaan. Kirjan tultua painosta hinta nousee 60 euroon.